સામગ્રી: તેઓ વિવિધ પ્રકારના વ્યંજનો માણવાના શોખીન હતા.

આ બાબતનો ઉલ્લેખ તેમણે અનેક વાર પોતાના જાહેર જીવન દરમ્યાન કર્યો હતો.

દેશના જાણીતા ફૂડ હિસ્ટૉરિયન પુષ્પેશ પંતે બીબીસી સાથે અટલ બિહારી વાજપેયીના ભોજનપ્રેમના પ્રસંગો વર્ણવ્યા હતા.

વાજપેયી-મુશર્રફ શિખર વાર્તાલાપનું ભોજન

પાકિસ્તાનના તત્કાલીન રાષ્ટ્ર પ્રમુખ પરવેઝ મુશર્રફ જ્યારે શિખર સંમેલન માટે ભારતની મુલાકાતે આવ્યા હતા, ત્યારે તેમના ભોજનની વ્યવસ્થામાં પુષ્પેશ પંત સહભાગી થયા હતા.

આ ભોજનની જવાબદારી પુષ્પેશ પંતના મિત્ર જીગ્સ કાલરાને સોંપવામાં આવી હતી.

પુષ્પેશ પંતે આ પ્રસંગને યાદ કરતા કહ્યું, "એ વખતે જીગ્સે મને કહ્યું કે ગુરુ વાજપેયી ખાવા પીવાના ખૂબ જ શોખીન છે, કોઈ કસર ન રહી જાય તેની તકેદારી રાખવી પડશે."

"વધુમાં દેશની આબરુનો સવાલ છે. પાકિસ્તાનીઓને લાહોરની ખાઉ ગલી પર ગર્વ છે." 

"આપણે એવું સાબિત કરવું પડશે કે તમામ ઉત્તમ ભોજન સરહદ પાર જતું રહ્યું નથી."

"આપણે કેટલીક વારસાગત વાનગીઓ પણ પીરસવી જોઈએ. અમે ખુશકિસ્મત હતા કે પૂર્વ વડા પ્રધાનને પોતાની પસંદ-નાપસંદ થોપવાનો આગ્રહ રાખ્યો ન હતો."

"એમણે ફક્ત એટલી શરત રાખી હતી કે ભોજનનો સ્વાદ અલાયદો હોવો જોઈએ." 

"અમારી આખી ટીમને એ વાતનો ગર્વ હતો કે જે રૂમમાં ગુપ્ત વાર્તાલાપ ચાલી રહ્યો હતો, ત્યાં મોકલવામાં આવતી તમામ પ્લેટ ખાલી આવતી હતી."

"અંદર ભોજન પીરસનારા મજાક કરતા હતા કે, મુશર્રફ તો તણાવમાં દેખાયા, પરંતુ પંડીતજી નિર્વિકાર ભાવથી સંવાદ પણ કરી રહ્યા છે અને ભોજન પણ માણી રહ્યા છે."

તમે આ વાંચ્યું કે નહીં?

શાકાહારનો હઠાગ્રહ ક્યારેય ન હતો

વર્ષ 1996મા લોકસભાના ચૂંટણી સમયે ગાંધીનગર નામાંકન માટે આવેલા વાજપેયી

પૂર્વ વડા પ્રધાન અટલ બિહારી વાજપેયી માંસાહારી ખોરાકના શોખીન હતા.

પરંતુ તેમણે ક્યારેય શાકાહારી ખોરાકનો હઠાગ્રહ કર્યો નહીં કે ના તેને ધર્મ સાથે જોડવાનો પ્રયાસ કર્યો.

પુષ્પેશ પંત કહે છે, "વાજપેયીનો ખાવા-પીવાનો શોખ ખૂબ જ જાણીતો હતો. તેઓ માંસ-માછલી ખાય છે તેવું ખાનગી રાખવાનો પ્રયાસ ક્યારેય ન હતો કર્યો."

"તેમણે શાકાહાર અંગે ક્યારેય હઠાગ્રહ રાખ્યો ન હતો. દક્ષિણ દિલ્હીમાં એક ચીની રેસ્ટોરાં હતું, જે તેમનું મનગમતુ રેસ્ટોરાં હતું. વડા પ્રધાન બનતાં પહેલાં તેઓ અનેક વાર ત્યાં જોવા મળી જતા."

"ભોપાલના મદીનાના માલિક બડે મિયાં ખૂબ જ ગર્વ સાથે એવું કહેતા કે તેમણે વાજપેયીની પ્રિય વાનગી મુર્ગ મુસલ્લમ પૅક કરી અનેક વાર દિલ્હી પહોંચાડ્યું...\nઅગાઉની સામગ્રીનો સારાંશ નીચે મુજબ કરી શકાય છે:
દેશના પૂર્વ વડા પ્રધાન અટલ બિહારી વાજપેયીનો ભોજન પ્રેમ ખૂબ જ જાણીતો હતો.